Den Vest-Sjællandske Avis, 1824-07-05
Efterat Hs. Majestæt havde anlagt den Kongelige Klædning og Prydelse begav han sig til Thronen, gav sit Samtykke til flere bills og sluttede derpaa Parlamentets Session med følgende Tale: Mine Herrer af Over og Underhuset! Jeg kan ikke slutte denne Parlaments Session uden at tilkiendegive Dem min varmeste Erkiendtlighed for den Flid og Ufortrødenhed, hvormed De have behandlet de forskjellige Gienstænde for den offentlige Jnterresse, som ere blevne dem forelagte til Overveielse. - Jeg beklager inderligen, at De have befundet Dem i den smertelige Nødvendighed, at forlænge de overordentlige Forsigtigheds Forholdsregler i Jrland paa en vidt udstrakt Tid. – Jeg billiger fuldkomment de Undersøgelser, som De have fundet for godt at anstille angaaende Beskaffenheden og Omfanget af de ulykkelige Forhold, som destoværre finde Sted i de uroelige Distrikter i hiint Land, og tvivler ikke paa, at De ville holde det for hensigtsmæssigt, at forsætte disse Undersøgelser i en anden Session. – Jeg modtager vedvarende af alle udenlandske Magter de stærkeste Forsikkringer om deres venskabelige Sindelag imod dette Land; og de kunne forlade Dem paa, at mine Bestræbelser skulle uforanderligen være henvendte paa, at holde den almindelige Fred opret og at beskytte og udvide mine Undersaatters Jnterresse og Handel. Mine Herrer af Underhuset. Jeg takker Dem for de Penge, som De have anviist for det løbende Aars Fornødenheder, fornemmelig for de saa liberale Bevilgninger for at befordre Religionens Jnterresser og vedligeholde Kronens Glands. - Jeg indseer fuldkomment de Fordele, som man kan forvente af den Understøttelse, som De have forundet nogle af de vigtigste Grene af den nationale Jndustrie. Mine Herrer af Over- og Underhuset, Det forskaffet mig en stor Fornøielse, at kunne gientaget ønske Dem til Lykke til Landets almindelige og tilvoxende Velfærd. Jeg er overbeviist om at De ville tage tilbage med Dem den samme Enigheds Aand, som har udmærket Deres Raadslagninger i den nærværende Session til Deres Grevskaber, og at De ville udbrede blandt alle Classer af mine Undersaatter den Tilfredshed og Hengivenhed for Constitutionen paa hvis Varighed og Udbredelse under Forsynets Beskyttelse ikke allene hver enkelt Persons Lykke fornemmelig beroer, men tillige den høie Plads, som dette Rige indtager blandt Jordens Nationer. Herpaa bortstærnede han sig og vendte tilbage til sit Palads paa den samme Maade, hvorpaa han var kommen. De Engelske Blade sige: at Hs. Majestæt har endnu aldrig været ledsaget paa Veien til og fra Parlamentet med et større bifaldsraab; da Kongen havde indtaget sit Sæde paa Thronen, saa inden han holdt Slutnings-Talen nærmede Underhusets Taler, ledsaget af en Deputation af dettes Medlemmer, sig til Thronen og forelagte Hs. Majestæt den sidste Subsidie Bill for Aaret 1824 paa 15 Millioner Skatkammerbeviser til Antagelse. Hs. Majestæt confirmerede nu denne Bill ligesom to andre, den ene om det Jrlandske Biergvæsens Compagnie og den anden angaaende St. Patricks Assecurance Compagnie, Talleren fremsatte i sit Foredrag, de Beskuelser, som havde ledet Underhuset ved sine Forhandlinger i den nu tilendebragte Session; Haabet om Forbedringen af Landmændenes Kaar, Glæden ved Fabrikernes Udvidelse og Flor; men han beklagede at Jrlands nærværende Tilstand havde gjort til Pligt for Huset, at fornye Jnsurrections-Acten for dette Land endnu paa et Aar. Han tilstod, at Huset erkiender, at denne Forholdsregel hverken vilde tiene til at helbrede det Onde, eller til at afhielpe Besværingerne, ikke heller holder det for, at en saadan Forholdsregel kan nogentid blive foreslaget som en varig Lov for Jrland. – Den bekiendte Robert Gourlay, som slog Hr. Brougham med en Ridepidsk, da han gik ud af Parlamentet er nu bleven erklæret for farlig og afsindig og bragt i Forbedringshuset. Endnu inden Parlamentet, blev sluttet havde Marqvien af Landsdovn i Overhuset andraget paa Erkiendelsen af de Sydamerikanske Staters Uafhængighed; men Ministeren Greven af Liverpool tilbageviiste dette Andrag med de sædvanlige Grunde, af hvilken det var den fornemste, at den Engelske Regiering endnu ikke har erholdet paalidelige Efterretninger og Tilstanden i Colonierne. Disse Efterritninger ere imidlertid ankomne; thi den 24de Juni ankom Skibet Valorous, Capt. Murray, til Portsmouth med den Mexicanske Gesandt Hr. Michelen, der er bestemt til London, og som strax efter sin Ankomst begav sig til denne Hovedstad. Skibet havde tillige 750000 Dollars ombord for Kiøbmænden og 250 Baller Cochenille. Aviser og Breve bleve medbragte fra Hovedstaden Mexico indtil den 15de April, hvorved det bekræftes, at en Englænder ved Navn Bourne og som kaldte sig Oberst, var bleven arresteret og skulde forvises Landet, da han blev beskyldt for at være en Emissar af Jturbide.